'n Plaasaanval het op 11 Julie in die Reivilo-omgewing in Kleinvlakfontein, Noordwes, plaasgevind.
'n 74-Jarige boer is oorval en met 'n vuurwapen gedreig. Die aanvaller het die boer met 'n ketting in sy gesig geslaan en hy is vasgebind. Die aanvaller het kontant gesteel en gevlug. Die boer is kort na die voorval gered en 'n soektog na die aanvaller is van stapel gestuur.
Weens die vinnige optrede deur die owerhede en boere van buurplase is die aanvaller op een van die buurplase vasgetrek. Daar is beslag gelê op 'n 9mm vuurwapen en kontant, wat in die aanvaller se besit gevind is tydens die arrestasie.
Die 38-jarige aanvaller, Mokheti Sammual Moeketsi, het reeds op 13 Julie in die Taung-landdroshof verskyn en hy sal in aanhouding bly tot sy saak weer op 20 Julie hervat word.